钦定古今图书集成/明伦汇编/氏族典/第133卷 > 《廖用贤尚友录》 > 荀偃
## 钦定古今图书集成/明伦汇编/氏族典/第133卷 > 《廖用贤尚友录》 > 荀偃

按《春秋臣传》：荀偃字伯游，是为中行献子父庚，襄十
六年，会于溴梁，晋侯与诸侯宴于温，使诸大夫舞曰：
“歌诗必类。”齐高厚之诗不类。偃怒，且曰：“诸侯有异志
矣。”使诸大夫盟高厚，高厚逃归。十八年，诸侯伐齐，晋
侯将济河，献子以朱丝系玉二玨而祷曰：“齐环怙恃
其险，负其众庶，弃好背盟，陵虐神主，曾臣彪将率诸
侯以讨焉。其官臣偃实先后之。苟捷有功，无作神羞。
官臣偃无敢复济，唯尔有神裁之。”沈玉而济。十月丙
寅晦，齐师夜遁。师旷告晋侯曰：“鸟乌之声乐，齐师其
遁。”邢伯告中行伯曰：“有班马之声，齐师其遁。”叔向告
晋侯曰：“城上有乌，齐师其遁。”十九年春，晋侯伐齐，先
归。公飨晋六卿于蒲圃，赐之三命之服。军尉司马、司
空舆尉、侯奄，皆受一命之服，贿。偃束锦加璧，乘马，先
吴《寿梦》之鼎。偃归，济河，病，二月甲寅卒，而视不可含。
宣子盥而抚之曰：“事吴敢不如事主！”犹视。栾怀子，曰：
“其为未卒事于齐故也乎？”乃复抚之曰：“主苟终，所不
嗣事于齐者，有如河。”乃瞑受含。宣子出，曰：“吾浅之为
丈夫也。”